**OBRAZLOŽENJE DRUGIH IZMJENA I DOPUNA PRORAČUNA**

**GRADA NOVSKE ZA 2019. GODINU**

**PRAVNI OSNOV**

Odredbama članka 7. Zakona o proračunu („Narodne novine“, broj 87/08, 136/12 i 15/15) propisano je da, ako se tijekom proračunske godine, zbog izvanrednih nepredviđenih okolnosti povećavaju rashodi i izdaci, odnosno smanje prihodi i primici, proračun mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

**OBRAZLOŽENJE PRIHODA I PRIMITAKA, RASHODA I IZDATAKA**

Drugim Izmjenama i dopunama Proračuna iskazano je povećanje proračuna za 3.045.819,00 kn ili 3,19 %, tako da plan proračuna iznosi 98.382.892,00 kn.

Ovim izmjenama i dopunama proračuna izvršeno je usklađenja plana na ime raspoloživih sredstava iz prethodne godine sa stvarno utvrđenim rezultatom poslovanja, tj. viškom prihoda. Osim toga, izvršena su usklađena plana rashoda sa stvarnim potrebama, tj. izračunima (troškovnici, postupci javne nabave i dr.), kao i planiranje novih projekata.

**PRIHODI POSLOVANJA I PRIHODI OD PRODAJE NEFINANCIJSKE IMOVINE**

*Prihodi poslovanja* povećani su za 10.716.072,00 kn ili 12,75 % tako da plan iznosi 94.765.316,00 kn. U strukturi prihoda poslovanja iskazano je povećanje prihoda od poreza za 2.413.075,00 kn na ime poreza i prireza na dohodak. U prvom kvartalu ove godine prihodi od poreza i prireza na dohodak ostvareni su u većem iznosu, u prosjeku 10 %.

*Prihodi pomoći* povećani su za 7.256.297,00 kn ili za 23,32 %, pa plan prihoda pomoći iznosi 38.378.343,00 kn. Prihodi pomoći su povećani na ime prihoda koji će biti uplaćeni, odnosno ili su već uplaćeni u proračun, i to za rashode kapitalnih projekta koji su realizirani prethodne proračunske godine. Ti prihodi služe za pokriće manjka prihoda pomoći u iznosu od 2.175.315,00 kn. Ovim izmjenama Proračuna planirani su prihodi pomoći za projekte koji nisu završeni u prethodnoj godini, a koji su planirani u ovoj godini u manjem iznosu ili uopće nisu planirani poput rekonstrukcije ceste u Staroj Subockoj za koju su planirana sredstva pomoći u iznosu od 2.607.113,00 kn, zatim izgradnja vrtića s planom od 1.305.000,00 kn, Kulturni centar za mlade Jazavica 740.000,00 kn, sredstva ministarstva za uspostavu e-Računa u iznosu od 50.000,00 kn, pomoći iz državnog proračuna za naš udio u sufinanciranju projekta energetske obnove doma u Novoj Subockoj u iznosu od 384.596 kn itd.

*Prihodi od upravnih i administrativnih pristojbi, pristojbi po posebnim propisima i naknada* povećani su za 1.377.170,00 kn ili 15,38 %, tako da plan tih prihoda iznosi 10.333.260,00 kn. U ovoj skupini prihoda iskazano je povećanje komunalne naknade za 500.000,00 kn, doprinos za šume je povećan za 300.000,00 kn (povećan je % izdvajanja za sječu šuma, s 5 % na 10 %), te prihodi od otkupa kuća na području posebne državne skrbi za 450.000,00 kn, a temeljem informacija iz nadležnog ministarstva o iznosima potpisanih i pripremljenih ugovora.

*Prihodi od prodaje nefinancijske imovine* iskazani su s povećanjem za 453.785,00 kn te plan tih prihoda iznosi 1.063.785,00 kn. Tijekom godine provedeni su postupci prodaje materijalne proizvedene i neproizvedene dugotrajne imovine (prodaja poljoprivrednog i građevinskog zemljišta, u zoni i izvan, te prodaja građevinskog objekta).

**RASHODI POSLOVANJA I RASHODI ZA NABAVU NEFINANCIJSKE IMOVINE**

*Rashodi poslovanja* su smanjeni za 599.391,00 kn. Plan rashoda poslovanja ovim Izmjenama i dopunama Proračuna iznosi 53.628.470,00 kn. Rashodi za zaposlene povećani su za 442.920,00 kn. Navedeni iznos obuhvaća rashode za materijalna prava (otpremnina), rashode Pučkog otvorenog učilišta 174.837,00 kn, Knjižnice i čitaonice „Ante Jagar“ 182.001,00 kn, te usklađenja rashoda za plaće za javne radove.

*Materijalni rashodi* su smanjeni za 187.493,00 kn. Plan materijalnih rashoda iznosi 17.660.735,00 kn. Najveće smanjenje zabilježeno je u programu održavanja objekata i uređaja komunalne infrastrukture s iznosom smanjenja od 370.000,00 kn uz određena povećanja, kao npr. za projekt *Razvoj infrastrukture širokopojasnog Interneta* u iznosu od 25.000,00 kn, za nabavu programa raspolaganja poljoprivrednim zemljištem 37.500,00 kn, sanaciju divljih odlagališta 50.000,00 kn, intelektualnih usluga 50.000,00 kn, itd.

*Rashodi subvencija* su smanjeni za 500.000,00 kn na ime sufinanciranja energetske obnove zgrada na području grada, tako da plan rashoda za subvencije iznosi 2.200.000,00 kn.

*Pomoći dane u inozemstvo i unutar općeg proračuna* povećane su za 396.075,00 kn, i to za sufinanciranje programa škola s područja grada 234.900,00 kn, povećani zdravstveni standard 50.000,00 kn, rekonstrukciju županijske ceste u Bročicama 63.175,00 kn, rekonstrukciju zavoja Novska - Stari Grabovac 132.500,00 kn, te smanjenje rashoda za rekonstrukciju županijske ceste Stara Subocka - Plesmo za 87.500,00 kn.

*Ostali rashodi* iskazani sa smanjenjem od 752.886,00 kn obuhvaćaju smanjenje rashoda kapitalnih pomoći za 800.000,00 kn uz povećanje rashoda donacija za 47.114,00 kn. Smanjenje rashoda kapitalnih pomoći iskazano je na projektu kanalizacija Brestača - Nova Subocka za 500.000,00 kn i Aglomeracija za 400.000,00 kn uz planiranje rashoda za nabavu kompostera s iznosom od 100.000,00 kn.

*Rashodi za nabavu nefinancijske imovine* povećani su za 3.645.370,00 kn, pa plan tih rashoda iznosi 43.676.302,00 kn. Povećanje je zabilježeno na rashodima investicijskih ulaganja za sljedeće kapitalne projekte: Klaster kulture na temeljima kulturne baštine povijesne jezgre Novska za 517.459,00 kn, energetska obnovu doma u Novoj Subockoj za 434.951,00 kn, Kulturni centar za mlade Jazavica za 1.102.125,00 kn, Poljoprivredno-edukacijski centar Borovac za 190.000,00 kn, Poduzetnički inkubator u PZ Novska za 448.750,00 kn, rekonstrukcija nerazvrstane ceste u Staroj Subockoj za 2.659.803,00 kn, nogostup Novska-Bročice i Novska - Nova Subocka za 167.000,00 kn, rekonstrukcija istočnog odvojka ulice u Staroj Subockoj za 320.000 kn, itd. Smanjenje rashoda iskazano je na projektu rekonstrukcije Ribičke ulice u Bročicama 1.600.000,00 kn, Poduzetničke zone Novska 1.100.000,00 kn, mrtvačnice u Voćarici 20.000,00 kn, izrade projektne dokumentacije 495.500,00 kn, itd.

PROČELNICA

Marica Vitković